Vrou hou vol Mabe het haar geteister | Netwerk24
Vrou hou vol Mabe het haar geteister
Deur Tshidi Madia, News24 10 Januarie 2019 13:13
Die vrou (26) wat Pule Mabe, ANC-woordvoerder, van seksuele teistering beskuldig, het gerugte ontken dat sy kop uitgetrek het.
Pule Mabe, woordvoerder van die ANC. Foto: Felix Dlangamandla
News24 berig die vrou het die ANC na bewering laat weet dat sy nie hierdie week se verhoor kan bywoon nie.
Sy het Mabe in Desember van seksuele teistering aangekla.
“Dit is nie waar dat ek kop uitgetrek het nie. Ek sou mos nie ’n saak by die polisie aanhangig gemaak het indien ek nie met die saak sou voortgaan nie.”
Mabe is tans bedrywig met die ANC se veldtog in KwaZulu-Natal. Hy sê die verrigtinge moes Woensdag plaasvind, maar die klaer het ter elfder ure kop uitgetrek.
Die vrou het Mabe daarvan beskuldig dat hy op twee geleenthede in haar bed geklim het, maar sy het hom glo elke keer verwerp.
Hy het haar glo daarna sleg behandel en seker gemaak dat sy minder geld verdien, waarna sy uit haar pos verwyder is.
Mabe het glo gesê die vrou, wat sy persoonlike assistent was, het nie die vereiste kwalifikasies gehad nie en het daaroor gejok.
Meer oor: Pule Mabe
DA vra ook dat Mabe geskors word
Skors Pule Mabe, vra kommissie
Pule Mabe op verlof ná beweerde seksklag